Twee Bokke onder Wêreldrugby se vyf bestesFaf de Klerk is saam met Malcolm Marx benoem as een van Wêreldrugby se vyf kandidate vir die toekenning as speler van die jaar. (Foto: GB Jordaan) Beauden Barrett, wat die afgelope twee jaar as Wêreldrugby se speler van die jaar gekroon is, is wéér onder die vyf spelers uit wie vanjaar se beste gekies gaan word. Maar belangriker, twee Springbokke, Malcolm Marx en Faf de Klerk, is ook vir die toekenning benoem met die All Blacks-vleuel Rieko Ioane en die Ierse losskakel Johnny Sexton die ander twee kandidate. Suid-Afrika het dus drie spelers wat vir ŉ Wêreldrugby-toekenning benoem is, met die nuweling-vleuel Aphiwe Dyantyi wat een van die drie spelers is wat as nuwelinge oftewel deurbreek-spelers benoem is. Schalk Burger (2004) en Bryan Habana (2007) is vorige Springbokke wat die toekenning gewen het.